कर्नाटक में विधानसभा चुनाव के नतीजों के ऐलान के महज पांच दिन बाद, मई की 17 तारीख को कांग्रेस अध्यक्ष राहुल गांधी छत्तीसगढ़ पहुंच गए थे. वह उन पांच राज्यों में से एक है जिनमें इन सर्दियों में विधानसभा के चुनाव होने हैं. अगले 36 घंटों में उन्होंने राज्य में 800 किलोमीटर की यात्रा कर डाली जिस दौरान उन्होंने सार्वजनिक रैलियों को संबोधित किया और पार्टी कार्यकर्ताओं से मुलाकात की. यह नेहरू-गांधी परिवार के वंशज के स्वभाव से थोड़ा उलट था.